CELEX: 62009CN0435
Language: el
Date: 2009-11-04 00:00:00
Title: Υπόθεση C-435/09: Προσφυγή της 4ης Νοεμβρίου 2009 — Επιτροπή των Ευρωπαϊκών Κοινοτήτων κατά Βασιλείου του Βελγίου

30.1.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 24/25
            
         Προσφυγή της 4ης Νοεμβρίου 2009 — Επιτροπή των Ευρωπαϊκών Κοινοτήτων κατά Βασιλείου του Βελγίου
   (Υπόθεση C-435/09)
   2010/C 24/46
   Γλώσσα διαδικασίας: η ολλανδική
   
      Διάδικοι
   
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: M. van Beek, J.-B. Laignelot και C.A.H.M. ten Dam)
   
      Καθού: Βασίλειο του Βελγίου
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο:
   
               1)
            
            
               Να διαπιστώσει ότι το Βασίλειο του Βελγίου, μη θεσπίζοντας τα αναγκαία μέτρα για την ορθή ή τουλάχιστον πλήρη μεταφορά
               
                            
                        
                        
                            του άρθρου 4, παράγραφοι 2 και 3, σε συνδυασμό με τα παραρτήματα II και III,
                        
                     
                            
                        
                        
                            του άρθρου 4, παράγραφος 1, σε συνδυασμό με το παράρτημα I, σημείο 8, στοιχείο α', και σημείο 18, στοιχείο α', και του άρθρου 7, παράγραφος 1, στοιχείο β', και
                        
                     
                            
                        
                        
                            του άρθρου 4, παράγραφοι 2 και 3, σε συνδυασμό με τα παραρτήματα II και III, και αυτού καθεαυτό του παραρτήματος III,
                        
                     της οδηγίας 85/337/ΕΟΚ (1) του Συμβουλίου, της 27ης Ιουνίου 1985, για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον, όπως τροποποιήθηκε με την οδηγία 97/11/ΕΚ του Συμβουλίου της 3ης Μαρτίου 1997,
               παρέβη τις υποχρεώσεις που έχει από την οδηγία αυτή.
            
         
               2)
            
            
               Να καταδικάσει το Βασίλειο του Βελγίου στα δικαστικά έξοδα.
            
         
      Ισχυρισμοί και κύρια επιχειρήματα
   
   Η Επιτροπή προέβαλε εν προκειμένω τις ακόλουθες αιτιάσεις:
   
               α)
            
            
               Όσον αφορά τη νομοθεσία της Φλαμανδικής Περιφέρειας, η Επιτροπή ισχυρίζεται ότι η νομοθεσία αυτή, όταν όρισε αν τα έργα που αναφέρει το παράρτημα II της οδηγίας πρέπει να υπόκεινται σε αξιολόγηση περιβαλλοντικών επιπτώσεων κατά τα άρθρα 5 έως 10 της οδηγίας, δεν έλαβε υπόψη όλα τα κρίσιμα κριτήρια του παραρτήματος III της οδηγίας. Η Φλαμανδική Κυβέρνηση δεν απέδειξε ότι οι εναλλακτικές διαδικασίες που ανέφερε για τα πιο πάνω έργα ικανοποιούν τις επιταγές των άρθρων 2 και 5 έως 10 της οδηγίας.
            
         
               β)
            
            
               Όσον αφορά τη νομοθεσία της Βαλλονικής Περιφέρειας, η Επιτροπή ισχυρίζεται, πρώτον, ότι για τα έργα που αναφέρει το σημείο 18, στοιχείο α', του παραρτήματος I (βιομηχανικές εγκαταστάσεις παραγωγής χαρτοπολτού από ξύλο ή παρόμοια ινώδη υλικά) η νομοθεσία αυτή θέτει ένα κατώτατο όριο ενώ η οδηγία δεν προβλέπει κάτι τέτοιο και ότι για τα έργα που αναφέρει το σημείο 8, στοιχείο α', του παραρτήματος I (λιμένες για την κυκλοφορία στις εσωτερικές πλωτές οδούς) η εν λόγω νομοθεσία θέτει ένα κατώτατο όριο εκπεφρασμένο σε αριθμό πλοίων και όχι σε τόνους βάρους όπως ορίζει η οδηγία. Δεύτερον, η Επιτροπή ισχυρίζεται ότι το άρθρο 7, παράγραφος 1, στοιχείο β', της οδηγίας δεν μεταφέρθηκε σωστά στη νομοθεσία της Βαλλονικής Περιφέρειας.
            
         
               γ)
            
            
               Όσον αφορά τη νομοθεσία της Περιφέρειας Βρυξέλλες-Πρωτεύουσα, η Επιτροπή ισχυρίζεται, πρώτον, ότι κατά τη μεταφορά του άρθρου 4, παράγραφος 3, της οδηγίας η νομοθεσία αυτή δεν έλαβε υπόψη τα κρίσιμα κριτήρια επιλογής που παρατίθενται στο παράρτημα III της οδηγίας και ότι οι εναλλακτικές μέθοδοι αξιολογήσεως που εξέθεσε η Κυβέρνηση της Περιφέρειας Βρυξέλλες-Πρωτεύουσα δεν έχουν όλα τα χαρακτηριστικά που αναφέρει η οδηγία. Δεύτερον, η Επιτροπή ισχυρίζεται ότι στη νομοθεσία αυτή δεν μεταφέρθηκε αυτό καθεαυτό το παράρτημα III της οδηγίας.
            
         
      (1)  ΕΕ L 175, σ. 40.